ΓΡΑΠΤΗ ΕΡΩΤΗΣΗ E-3047/01

υποβολή: Ilda Figueiredo (GUE/NGL) προς την Επιτροπή

(5 Νοεμβρίου 2001)

Θέμα: Διευρωπαϊκά δίκτυα ενέργειας

Στις 6 Αυγούστου 2001, η Επιτροπή εξουσιοδότησε την παροχή οικονομικής βοήθειας για τα διευρωπαϊκά δίκτυαγραερίου και ηλεκτρικής ενέργειας, ανώτατου ύψους 19 εκατ. ευρώ. Η οικονομική αυτή βοήθεια θα έχει τη μορφή ανώτατου ποσού που θα αντιστοιχεί σε ποσοστό του επιλέξιμου κόστους της δράσης. Οι επιλεγείσες επιχειρήσεις προέρχονται από την Ισπανία, την Ελλάδα, τη Γαλλία, την Ιταλία, τη Σουηδία και το Ηνωμένο Βασίλειο. Η Επιτροπή έλαβε συνολικά 27 αιτήσεις.

Ζητώ να έχω από την Επιτροπή τον κατάλογο των 27ποψηφίων. Εάνπήρξε πορτογαλικήποψηφιότητα, για ποιο λόγο δεν περιελήφθη μεταξύ των δικαιούχων· Ποια κριτήρια εφάρμοσε η Επιτροπή για την επιλογή αυτή·

Απάντηση της κας de Palacio εξ ονόματος της Επιτροπής

(18 Δεκεμβρίου 2001)

Με επιστολή τής 12ης Φεβρουαρίου 2001 προς τα κράτη μέλη, η Επιτροπή ζήτησε τις ενδεχόμενες αιτήσειςποψηφιότητας οικονομικής συνδρομής για έργα κοινού ενδιαφέροντος στον τομέα των δικτύων μεταφοράς ηλεκτρικής ενέργειας — (ΔΗΕ). Μετά την πρόσκληση αυτή, η Επιτροπή έλαβε 27 αιτήσεις οι οποίες αναγράφονται σε πίνακα που μεταβιβάστηκε άμεσα στο Αξιότιμο Μέλος του Ευρωπαϊκού Κοινοβουλίου καθώς και στη Γενική Γραμματεία του Ευρωπαϊκού Κοινοβουλίου. Στις αιτήσεις αυτές μία ήταν από την Πορτογαλία και αφορούσε απευθείας επιδοτήσεις επενδύσεων ενός έργου (Αριθ. Ε142/01) — Νέα ηλεκτρική σύνδεση μεταξύ Πορτογαλίας και Ισπανίας.

Ο κανονισμός (ΕΚ) αριθ. 2236/95 του Συμβουλίου, της 18ης Σεπτεμβρίου 1995, ο οποίος καθορίζει του γενικούς κανόνες για την χορήγηση κοινοτικής οικονομικής συνδρομής στον τομέα των διευρωπαϊκών δικτύων(1), καθώς και η δήλωση του Συμβουλίου και της Επιτροπής η οποία καταχωρίσθηκε στα πρακτικά της συνεδρίασης κατά την έγκριση του κανονισμού, προβλέπουν ότι η συγχρηματοδότηση των μελετών που αφορούν τα έργα κοινού ενδιαφέροντος αποτελεί τον κατέξοχήν τρόπο παρέμβασης για την οικονομική ενίσχυση των δικτύων μεταφοράς ηλεκτρικής ενέργειας στον τομέα της ενέργειας. Η χρήση άλλων μορφών παρέμβασης θεωρείται ότι γίνεται κατέξαίρεση.

Σε ό,τι αφορά τα κριτήρια επιλογής των προτάσεων, σύμφωνα με τον κανονισμό (ΕΚ) αριθ. 2236/95, η κοινοτική ενίσχυση χορηγείται για έργα που έχουν δυνητική οικονομική βιωσιμότητα, των οποίων όμως η οικονομική απόδοση, την στιγμή της αίτησης, κρίνεται ανεπαρκής επιδέχεται όμως βελτίωσης.

Τα άλλα κριτήρια επιλογής που προβλέπονται από τον κανονισμό (ΕΚ) αριθ. 2236/95, τα οποία η Επιτροπή λαμβάνειπόψη της κατά την επιλογή των προτάσεων είναι τα εξής:

- η ωριμότητα των έργων,

- η ώθηση της κοινοτικής παρέμβασης στις δημόσιες και ιδιωτικές επενδύσεις,

- η αξιοπιστία του σχεδίου χρηματοδότησης,

- οι άμεσες και έμμεσες κοινωνικο-οικονομικές επιπτώσεις, κυρίως στην απασχόληση, και

- οι περιβαλλοντικές επιπτώσεις.

Από τις πληροφορίες που παρέχονται από τονπεύθυνο για την προώθηση του σχεδίου Rede Electrica National (REN), προκύπτει ότι το έργο της νέας ηλεκτρικής σύνδεσης μεταξύ Πορτογαλίας και Ισπανίας παρουσιάζει αυξημένη οικονομική απόδοση. Για αυτόν τον λόγο κυρίως, η Επιτροπή δεν πρότεινε την οικονομική ενίσχυση αυτού του σχεδίου.

(1) ΕΕ L 228 της 23.9.1995.